ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องแนวทางการกำกับดูแลอัตราค่าบริการในกิจการกระจายเสียงและกิจการโทรทัศน์ โดยที่เป็นการสมควรให้มีหลักเกณฑ์และวิธีการในการกำกับดูแลอัตราค่าบริการในกิจการกระจายเสียงและกิจการโทรทัศน์เพื่อกำกับดูแลอัตราค่าบริการในตลาดกิจการกระจายเสียงหรือกิจการโทรทัศน์ ที่กลไกตลาดไม่สามารถทำงานได้อย่างมีประสิทธิภาพไม่มีการแข่งขันหรือแข่งขันน้อยหรือการกำหนดอัตราค่าบริการดังกล่าวนำไปสู่ผลกระทบเชิงลบต่อตลาดหรือต่อผู้ใช้บริการให้สอดคล้องตามหลักวิชาการและแนวทางการกำกับดูแล ตามมาตรฐานสากลให้มีความเหมาะสมโปร่งใส เป็นธรรมต่อผู้ใช้บริการและผู้ให้บริการ โดยคำนึงถึงประโยชน์สาธารณะภาระของผู้บริโภค ความสอดคล้องกับต้นทุนการให้บริการ ความคุ้มค่าและการจัดสรรทรัพยากรที่มีประสิทธิภาพอาศัยอำนาจตามความในมาตรา ๒๗ (๖) (๘) (๙) และ (๒๔) มาตรา ๒๙ และมาตรา๓๗ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ ประกอบมาตรา ๒๓ มาตรา ๒๔ มาตรา ๒๘ มาตรา๓๒ มาตรา ๔๒ มาตรา ๔๕ และมาตรา ๕๓ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดแนวทางการกำกับดูแลอัตราค่าบริการในกิจการกระจายเสียง และกิจการโทรทัศน์ดังนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง แนวทางการกำกับดูแลอัตราค่าบริการในกิจการกระจายเสียง และกิจการโทรทัศน์ข้อ ๒ บรรดาประกาศระเบียบ ข้อบังคับ หรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๓ ในประกาศนี้คณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการกระจายเสียง หรือกิจการโทรทัศน์ ตามกฎหมายว่าด้วยการประกอบกิจการกระจายเสียงและโทรทัศน์และให้หมายความรวมถึงส่วนราชการ รัฐวิสาหกิจ หน่วยงานอื่นของรัฐ ผู้รับอนุญาตสัมปทานหรือสัญญา จากส่วนราชการ รัฐวิสาหกิจ หรือหน่วยงานอื่นของรัฐที่ประกอบกิจการกระจายเสียงหรือกิจการโทรทัศน์อยู่ในวันที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ใช้บังคับผู้ใช้บริการปลายทาง หมายความว่าผู้บริโภคที่ใช้บริการในกิจการกระจายเสียงหรือกิจการโทรทัศน์จากการให้บริการของผู้รับใบอนุญาตแต่ไม่รวมถึงผู้บริโภคที่เป็นผู้รับใบอนุญาตซึ่งนำ บริการแบบประยุกต์บริการกระจายเสียงหรือโทรทัศน์ บริการโครงข่ายกระจายเสียงหรือโทรทัศน์หรือบริการสิ่งอำนวยความสะดวกด้านกระจายเสียงหรือโทรทัศน์เพื่อนำไปประกอบกิจการอีกทอดหนึ่งผู้ใช้บริการ หมายความว่าผู้รับใบอนุญาตหรือผู้ใช้บริการปลายทางบริการระหว่างผู้รับใบอนุญาต หมายความว่าการให้บริการระหว่างผู้รับใบอนุญาตด้วยกันในการให้บริการแบบประยุกต์บริการกระจายเสียงหรือโทรทัศน์ บริการโครงข่ายกระจายเสียง หรือโทรทัศน์หรือบริการสิ่งอำนวยความสะดวกด้านกระจายเสียงหรือโทรทัศน์ หรือการให้บริการอื่นใดตามกฎหมายว่าด้วยการประกอบกิจการกระจายเสียงและกิจการโทรทัศน์บริการปลายทาง หมายความว่าการให้บริการระหว่างผู้รับใบอนุญาตกับผู้ใช้บริการปลายทางในการให้บริการแบบประยุกต์บริการกระจายเสียงหรือโทรทัศน์ บริการโครงข่ายกระจายเสียงหรือโทรทัศน์หรือบริการสิ่งอำนวยความสะดวกด้านกระจายเสียงหรือโทรทัศน์หรือการให้บริการอื่นใดตามกฎหมายว่าด้วยการประกอบกิจการกระจายเสียงและกิจการโทรทัศน์อัตราค่าบริการ หมายความว่าค่าธรรมเนียม ค่าเช่า ค่าบริการค่าตอบแทนหรือค่าใช้จ่ายอื่นใดที่ผู้รับใบอนุญาตเรียกเก็บจากผู้ใช้บริการอันเนื่องมาจากใช้บริการในกิจการกระจายเสียงหรือกิจการโทรทัศน์ที่ได้รับใบอนุญาตตามกฎหมายว่าด้วยการประกอบกิจการกระจายเสียงและกิจการโทรทัศน์โครงสร้างอัตราค่าบริการ หมายความว่ารูปแบบ วิธีการ และองค์ประกอบที่ใช้ในการกำหนดอัตราค่าบริการข้อ ๔ ผู้รับใบอนุญาตจะต้องเรียกเก็บอัตราค่าบริการจากผู้ใช้บริการอย่างเป็นธรรมสอดคล้องกับต้นทุนการให้บริการไม่เป็นภาระต่อผู้ใช้บริการโดยไม่สมเหตุสมผลข้อ ๕ คณะกรรมการอาจกำหนดให้ผู้รับใบอนุญาตที่อยู่ในตลาดที่ไม่มีการแข่งขันหรือมีการแข่งขันน้อย หรือเป็นผู้มีแนวโน้มหรือถูกพิจารณาให้เป็นผู้มีอำนาจเหนือตลาดหรือกรณีอื่นใดที่ส่งผลกระทบเชิงลบต่อตลาดหรือต่อผู้ใช้บริการอย่างมีนัยสำคัญให้จัดส่งข้อมูลตามรูปแบบและวิธีการที่คณะกรรมการกำหนด ภายในวันที่ ๓๑ มีนาคมของทุกปี โดยเป็นข้อมูล ณ วันสิ้นปีปฏิทินของปีล่าสุดเพื่อประโยชน์ในการกำกับดูแลอัตราค่าบริการในกิจการกระจายเสียงหรือกิจการโทรทัศน์โดย๕.๑ บริการปลายทาง จะต้องจัดส่งข้อมูลอย่างน้อยต้องประกอบด้วยจำนวนผู้ใช้บริการ อัตราที่เรียกเก็บในแต่ละรูปแบบการให้บริการพื้นที่การให้บริการ หรือข้อมูลอื่นใดตามที่คณะกรรมการกำหนด๕.๒ บริการระหว่างผู้รับใบอนุญาตจะต้องจัดส่งข้อมูลอย่างน้อยต้องประกอบด้วยจำนวนผู้ใช้บริการอัตราที่เรียกเก็บในแต่ละรูปแบบการให้บริการ เงื่อนไขการให้บริการหรือข้อมูลอื่นใดตามที่คณะกรรมการกำหนดการดำเนินการในวาระเริ่มแรกตามประกาศฉบับนี้ให้ผู้รับใบอนุญาตที่คณะกรรมการกำหนดตามวรรคหนึ่งจัดส่งข้อมูล ณวันสิ้นปีปฏิทินของปีล่าสุดให้สำนักงานภายในหนึ่งร้อยยี่สิบวันนับจากวันที่ได้รับแจ้งจากสำนักงานข้อ ๖ ผู้รับใบอนุญาตตามข้อ๕ รายใด มีการเปลี่ยนแปลงอัตราค่าบริการสัญญาหรือข้อตกลงหรือเงื่อนไขที่เกี่ยวข้องกับอัตราค่าบริการ ให้แจ้งรายละเอียดของการเปลี่ยนแปลงดังกล่าวต่อสำนักงานเพื่อทราบตามรูปแบบและวิธีการที่คณะกรรมการกำหนดภายในสามสิบวันนับแต่วันที่ได้มีการเปลี่ยนแปลงนั้นข้อ ๗ ในกรณีที่คณะกรรมการมีข้อมูลหรือได้รับการร้องเรียนด้านอัตราค่าบริการจากผู้ใช้บริการโดยมีการแสดงหลักฐานเป็นที่ประจักษ์หรือกรณีอื่นใดที่มีเหตุอันควรเชื่อได้ว่าอัตราค่าบริการของผู้รับใบอนุญาตรายใดรายหนึ่งมีลักษณะไม่เป็นธรรมหรือไม่สอดคล้องกับต้นทุนการให้บริการหรือเป็นภาระต่อผู้ใช้บริการโดยไม่สมเหตุสมผล หรือกีดกันทางการค้าอันจะมีผลเป็นการจำกัดการแข่งขันด้านราคาหรือขัดต่อบทบัญญัติแห่งกฎหมายคณะกรรมการมีอำนาจดำเนินการ ดังนี้๗.๑ เรียกให้ผู้รับใบอนุญาตมาชี้แจงต่อสำนักงาน๗.๒ กำหนดโครงสร้างอัตราค่าบริการที่เหมาะสมและเป็นธรรม๗.๓ สั่งให้ผู้รับใบอนุญาตจัดส่งข้อมูลตามแบบที่คณะกรรมการกำหนดโดยอย่างน้อยต้องประกอบด้วยข้อมูล ดังนี้(๑) รูปแบบหรือลักษณะของบริการ จำนวนผู้ใช้บริการและอัตราที่เรียกเก็บในแต่ละรูปแบบให้บริการ(๒) หลักเกณฑ์และวิธีการคำนวณอัตราค่าบริการ(๓) สมมติฐานที่ใช้ในการคำนวณอัตราค่าบริการ(๔) ข้อมูลต้นทุนในการให้บริการ พร้อมเอกสารหลักฐานประกอบ(๕) รายละเอียดที่เกี่ยวกับต้นทุนทางการเงินและผลการดำเนินงานทางการเงิน(๖) บุคคลที่สามารถติดต่อได้ผู้รับใบอนุญาตต้องจัดส่งข้อมูลและรายงานที่ถูกต้องครบถ้วนตาม ๗.๓ให้สำนักงานภายในหกสิบวันนับจากวันที่ได้รับหนังสือแจ้งและให้สำนักงานเสนอรายงานให้คณะกรรมการพิจารณาภายในสี่สิบห้าวันนับแต่วันที่ได้รับข้อมูลและรายงานจากผู้รับใบอนุญาตครบถ้วนในกรณีที่สำนักงานได้รับข้อมูลจากผู้รับใบอนุญาตไม่เพียงพอสำนักงานอาจวิเคราะห์หรือพิจารณาโครงสร้างอัตราค่าบริการโดยการประมาณค่าตามวิธีการและสมมติฐานที่เหมาะสมตามหลักวิชาการเพื่อเสนอคณะกรรมการพิจารณากำหนดโครงสร้างอัตราค่าบริการให้ผู้รับใบอนุญาตถือปฏิบัติก็ได้ในระหว่างการพิจารณาของคณะกรรมการตามวรรคหนึ่งถ้ามีความจำเป็นเพื่อคุ้มครองผู้ใช้บริการคณะกรรมการอาจกำหนดเงื่อนไขเพิ่มเติมเกี่ยวกับอัตราค่าบริการให้ผู้รับใบอนุญาตถือปฏิบัติเป็นการชั่วคราวตามความเหมาะสมและเท่าที่จำเป็นข้อ ๘ ในกรณีที่คณะกรรมการพบว่าผู้รับใบอนุญาตรายใดมีการเรียกเก็บอัตราค่าบริการที่ไม่เป็นธรรมหรือไม่สอดคล้องกับต้นทุนการให้บริการหรือเป็นภาระต่อผู้ใช้บริการโดยไม่สมเหตุสมผลหรือเป็นการกระทำที่มีลักษณะเป็นการกีดกันทางการค้าอันจะมีผลเป็นการจำกัดการแข่งขันด้านราคาในกิจการกระจายเสียงและกิจการโทรทัศน์หรือขัดต่อบทบัญญัติแห่งกฎหมายคณะกรรมการอาจสั่งให้ผู้รับใบอนุญาตปฏิบัติตามโครงสร้างอัตราค่าบริการที่เหมาะสมและเป็นธรรมโดยคำนึงถึงประโยชน์สาธารณะสภาพการแข่งขันในตลาด ภาระของผู้ใช้บริการความสอดคล้องกับต้นทุนการให้บริการความคุ้มค่าและการใช้ทรัพยากรอย่างมีประสิทธิภาพและให้ผู้รับใบอนุญาตรายงานผลการปฏิบัติตามคำสั่งให้คณะกรรมการทราบภายในสามสิบวันนับจากวันที่ได้รับหนังสือแจ้งผู้รับใบอนุญาตรายใดไม่ปฏิบัติตามโครงสร้างอัตราค่าบริการตามที่คณะกรรมการกำหนดในวรรคหนึ่งให้ถือเป็นการปฏิบัติผิดเงื่อนไขในการอนุญาตซ้ำคณะกรรมการอาจกำหนดบทลงโทษตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ หรืออาจกำหนดมาตรการเยียวยาอื่นใดที่เหมาะสมเพื่อคุ้มครองผู้ใช้บริการข้อ ๙ ในกรณีที่สภาพทางเศรษฐกิจสังคม หรือเทคโนโลยีมีการเปลี่ยนแปลงไปหรือมีเหตุอย่างหนึ่งอย่างใดซึ่งส่งผลให้โครงสร้างอัตราค่าบริการตามข้อ ๘ ไม่เหมาะสมคณะกรรมการอาจพิจารณาปรับปรุงโครงสร้างอัตราค่าบริการให้เหมาะสมได้ ทั้งนี้การพิจารณาปรับปรุงโครงสร้างอัตราค่าบริการที่ส่งผลกระทบต่อโครงสร้างตลาดพฤติกรรมการแข่งขัน หรือสวัสดิการของสังคมอย่างมีนัยสำคัญจะต้องจัดให้มีการรับฟังความคิดเห็นสาธารณะจากผู้มีส่วนได้ส่วนเสียด้วยโดยคำนึงถึงประโยชน์สาธารณะและประโยชน์ของผู้ใช้บริการการจัดสรรทรัพยากรอย่างมีประสิทธิภาพและความเป็นธรรมทั้งต่อผู้ให้บริการและผู้ใช้บริการข้อ ๑๐ คณะกรรมการอาจพิจารณาหรือทบทวนแนวทางการกำกับดูแลอัตราค่าบริการในกิจการกระจายเสียงหรือกิจการโทรทัศน์อื่นใดที่เหมาะสมต่อไปได้ข้อ ๑๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๘ กันยายน พ.ศ. ๒๕๕๘พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๑๕ ตุลาคม ๒๕๕๘วิศนี/ผู้ตรวจ๒๗ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔๘ ง/หน้า ๒๔/๑๐ ตุลาคม ๒๕๕๘